kardosdrur/scandi-wiki huggingface dataset:
Symphonie Fantastique

Symphonie Fantastique er en symfoni eller snarere et symfonisk digt af Hector Berlioz (1803-1869), der har givet sit værk titlen "En episode fra en kunstners liv" og komponeret det på baggrund af sin lidenskabelige forelskelse i den engelske skuespiller Harriet Smithson, der på den tid optrådte i Paris.

Værket fik sin uropførelse i Paris den 5. december 1830 kun tre år efter Beethovens død.

Symfonier
Camilla Deleuran

Camilla Deleuran (født 8. marts 1971) er en dansk digter, der blev uddannet fra Forfatterskolen 1991.

Hun har modtaget Peder Jensen Kjærgaard og Hustrus Legat i 1998.

Udgivelser 
 Glashud, Lindhardt og Ringhof, 1994 (digte)
 Vintersøvnens rige , Lindhardt og Ringhof, 1998 (digte)
 Det skøre hjerte – Vanitaspoesi, Lindhardt og Ringhof, 2007 (digte)

Digtere fra Danmark
Dansksprogede forfattere fra Danmark
Kvindelige forfattere i det 21. århundrede
Mænds sundhed og sygdomme

Mænds Sundhed og Sygdomme (eller Men’s Health) er et tvær- og flervidenskabeligt fagområde. Mænds sundhed og sygdomme kombinerer sundhedsvidenskabelig viden med bl.a. psykologisk, sociologisk, antropologisk, historisk, økonomisk og adfærdsmæssige viden.

Eksternt link 
 Selskab for Mænds Sundhed, Danmark (SMSdk)
 Sundhed-EU-portal – Mænd

Sundhed
Frihedslund

Frihedslund er dannet som en avlsgård under Sæbygård af Arnoldus von Falkenskiold i 1790. Gården ligger i Sæby Sogn, Løve Herred, Region Sjælland, Kalundborg Kommune.

Frihedslund Gods er på 522 hektar med Marienhøj og Strødam.

Ejere af Frihedslund 
 (1790-1796) Arnoldus von Falkenskiold
 (1796) Joachim Barner Paasche
 (1796-1800) Christian Ditlev Carl Rantzau
 (1800-1806) Haagen Christian Astrup
 (1806-1809) Frederik Hoppe
 (1809-1811) A. H. Bachmann
 (1811-1824) Enke Fru G. Rosencrone
 (1824-1835) M. Rothe
 (1835-1850) M. Rothe
 (1850-1859) J.V. Saxtorph
 (1859-1878) Valdemar Hvidt
 (1878-1895) Enke Fru Hvidt
 (1895-1937) Daniel Hvidt
 (1938-1965) Enke Fru E. Strand
 (1965-) Jarlfonden (stiftet i 1949 af Axel Jarl)

Kilder 
 J. P. Trap: Danmark 5.udgave, Kraks Landbrug

Eksterne henvisninger 
 Frihedslund Gods 

Herregårde i Kalundborg Kommune
Herregårde i Holbæk Amt
Etableret i 1790
Særslevgård

Særslevgård ligger i Særslev Sogn, Skippinge Herred, Region Sjælland, Kalundborg Kommune. Hovedbygningen er opført i 1844

Særslevgård Gods er på 220,8 hektar med Lille Særslevgård

Ejere af Særslevgård 

 (1840-1853) Petersen
 (1853-1890) Christian Jørgensen
 (1890-1923) J. N. Jørgensen
 (1923-1960) Poul Christian Jørgensen
 (1960-1978) Aage Lohmann Poulsen
 (1978-1997) Jørgen Lohmann Poulsen
 (1997-2001) Jørgen Lohmann Poulsen / Aage Lohmann Poulsen
 (2001-) Aage Lohmann Poulsen

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Dankirke

Dankirke var en boplads fra den danske jernalder og vikingetid, som lå syd fra Ribe ved Vadehavet ved landsbyen Vester Vedsted – hvor vejen går til Mandø. Bopladsen var delt i Dankirke Øst og Dankirke Vest. Elise Thorvildsens undersøgelser fra 1965 til 1970 påviste rester af huse fra det 4. eller 5. århundrede e.Kr. Således var Dankirke en af Danmarks tidligste byer. Omtrent 3000 m² af landsbyen er udgravet. Det svarer til en del af den oprindelige landsby. Mange hustomter er blevet udgravet, og man har fundet rester af fire brønde. Nogle mener, at Danmarks første kirke blev bygget i Dankirke. Andre mener, at den første kirke i Danmark bygget i Hedeby omkring år 850 e.Kr.. Landsbyen var anlagt tæt ved havet, hvilket tillod handel med England. I 700-tallet var Dankirke en af Danmarks vigtigste handelsbyer, til den blev udkonkurreret af Ribe. Fund fra Dankirke er udstillet på Nationalmuseet i København. Blandt andet et velbevaret blåt glasbæger og 13 mønter, hvoraf tre var  engelske sceattas.

Eksterne kilder/henvisninger 
 hjemsted.dk
 Digitale Udgravnings Arkiver: Dankirke
 Archaeological Records of Europe – Networked Access: Dankirke

Skandinavisk jernalder
Arkæologiske områder i Danmark
Oldtidsbyer
Danmarks historie
Esbjerg Kommune
Hareid

Hareid er en kommune og en by på øen Hareidlandet i Møre og Romsdal fylke i Norge. Den grænser i vest til Ulstein. Ellers er den omgivet af økommunerne Giske og Sula i nord og øst, og over Vartdalsfjorden af Ørsta.

I kommunen ligger stederne:
 Bigset
 Brandal
 Hjørungavåg

Slaget ved Hjørungavåg (Hjörungavágr)var et slag, med lige dele historisk og legendarisk baggrund. Det var i slutningen af 900-tallet, muligvis i år 986, og stod mellem ladejarlerne i Trøndelag, Håkon Jarl og sønnen Erik Jarl, og en dansk invasionsflåde sendt af den danske konge Svend Tveskæg, støttet af de frygtede Jomsvikinger

Eksterne henvisninger 

 Kultur i Hareid på kort fra Kulturnett.no

Kommuner i Møre og Romsdal
Vokal (musik)

Vokal bruges om sang som et "instrument" på et musikalbum. Det er ofte forsangeren, der anføres som vokal. En vokalist er en sanger i et band.

Se også 
 Vokalmusik
 Sang, Sanger
 Kor, Vokalgruppe

Musikinstrumenter
VM i håndbold 1995 (kvinder)

Verdensmesterskabet i håndbold for kvinder 1995 var det 12. (indendørs) VM i håndbold for kvinder. Slutrunden blev afholdt i Østrig og Ungarn i perioden 5. – 17. december 1995. Siden sidste VM var antallet af deltagere blevet udvidet fra 16 til 20 hold.

De 20 deltagende nationer spillede først en indledende runde i fire grupper med fem hold, hvorfra de tre bedste i hver gruppe gik videre til ottendedelsfinalerne, mens firerne og femmerne spillede om de sidste fire pladser i 1/8-finalerne. Vinderne af 1/8-finalerne gik videre til kvartfinalerne, mens taberne spillede om 9. – 16.-pladsen. Vinderne af kvartfinalerne kvalificerede sig til semifinalerne og spil om 1. – 4.-pladsen, mens taberne måtte tage til takke med placeringskampe om 5. – 8.-pladsen.

Sydkorea blev verdensmestre for første gang ved at slå Ungarn 25-20 i finalen. Bronzen gik til Danmark, der besejrede Norge 24-25 i bronzekampen.

|

|

|}

Slutrunde

Indledende runde 

De 20 hold var inddelt i fire grupper med fem hold. De tre bedste hold i hver gruppe gik direkte videre til ottendedelsfinalerne. Firerne og femmerne gik videre til 1/16-finaler om de sidste fire pladser i 1/8-finalerne.

Slutspil 

De hold, der sluttede på fjerde- eller femtepladsen i den indledende runde, spillede 1/16-finaler om fire pladser i 1/8-finalerne. De øvrige 12 hold (nr. 1-3 i de indledende grupper) var direkte kvalificeret til 1/8-finalerne.

5.- 8.-pladsen 
De fire tabere af kvartfinalerne spillede placeringskampe om 5.- 8.-pladsen.

9.- 16.-pladsen 

Taberne af ottendedelsfinalerne spillede placeringskampe om 9.- 16.-pladsen. De fire tabere i 1. runde af denne turnering blev rangeret på en delt 13.-plads, mens de resterende fire hold spillede videre om 9.- 12.-pladsen.

Kilder / eksterne henvisninger 
International Handball Federation
IHF – Officielle resultater

1995 (kvinder)
Håndbold i 1995
Kvindehåndbold
Herøy (Møre og Romsdal)

Herøy er en kommune på Sunnmøre i Møre og Romsdal fylke i Norge. Den grænser i sydvest til Sande, over Rovdefjorden i syd til Vanylven og Volda, og til Ulstein på naboøen Hareidlandet i øst.

Herøy har Sunnmørsalperne som baggrund og storhavet som nærmeste nabo. Seks af de otte øer i kommunen er knyttet sammen med broer. Fosnavåg er kommunecenteret i en af de største fiskerikommuner i landet. Med sin naturhavn er Fosnavåg et sted man kan opleve et særpræget kystmiljø.

Herøy, med ca. 8 400 indbyggere og et landareal på ca. 120 km², ligger sydvest for Ålesund. Fly, hurtigbåd, gode veje og daglig hurtigruteanløb i Torvik giver let adgang til kommunen af både sø-, luft- og landevejen.

Herøy kommune er delt af Herøyfjorden.

Herøy har følgende byer; Indbyggertal pr. 1.1.2006 i parentes.
 Kvalsvik (256)
 Kvalsund (542)
 Remøy (377)
 Moltustranda (356)
 Tjørvåg (348)
 Fosnavåg/Leinstrand (3 521)

Herøy består af øerne:
 Bergsøy
 Gurskøya
 Herøy
 Leinøy
 Nerlandsøya
 Remøya
 Runde
 Skorpa

Eksterne henvisninger 
 Kultur i Herøy (M.R.) på kort fra Kulturnett.no
 Herøynytt – www.heroynytt.no 

Kommuner i Møre og Romsdal
Herøy
Skuffe

I direkte form er en skuffe primært en beholder, oftest kasseformet, til at skyde ind i et beslag i et møbel.
I betydningen som en beholder bruges skuffe også til at benævne skovlen på en skraldebil, gravemaskine eller tilsvarende maskine.
I overført betydning bruges skuffe også eksempelvis i Dirichlets skuffeprincip og skuffeselskab som er selskaber der eksempelvis oprettes for at lovliggøre handler, men ikke i øvrigt er aktive.

Møbler
Sunnmørsalperne

Sunnmørsalpene er et begreb som som bruges om de alpine fjeldområder rundt om Hjørundfjorden i Ørsta og Sykkylven kommuner i Møre og Romsdal fylke i Norge. Der er tinder på op mod 1.700 moh. ret op fra fjorden. De mest kendte fjelde i Sunnmørsalperne er Slogen, Kolåstinden, Hornindalsrokken, Skårasalen og Råna.

Bjerge i Sunnmørsalperne 
 Slogen 1.564 moh.
 Kolåstinden 1.432 moh.
 Hornindalsrokken 1.529 moh.
 Skårasalen 1.542 moh.
 Råna 1.586 moh.
 Ramoen eller Jønshornet 1.419 moh.
 Store Smørskredtind 1.631 moh.
 Jakta 1.588 moh.
 Nordre Sætretind 1.365 moh.
 Saudehornet 1.303 moh.
 Randers Topp 1.414 moh.
 Bladet 1.300 moh.
 Mohns Topp 1.340 moh.
 Kvitegga 1.717 moh.

Eksterne henvisninger 

 
Fjellinordvest.net – Fjell og fjellturer i bl.a Sunnmørsalpane

Bjerge i Møre og Romsdal
Ørsta
Sykkylven
Junior-VM i håndbold (kvinder)

Juniorverdensmesterskabet i håndbold for kvinder er verdensmesterskabet i håndbold for kvindelige U.20-landshold. Mesterskabet arrangeres af IHF og er afholdt hvert andet år siden 1977. De hidtil afholdte mesterskaber har været domineret af Sovjetunionen (7 titler), Rusland (4 titler) og Rumænien (2 titler). Danmark har vundet junior-VM én gang (i 1997) og har derudover tre anden- og tre tredjepladser.

Turneringer

Udmærkelser

Se også 
 Junior-VM i håndbold (mænd)

Kilder / eksterne henvisninger 
 IHF – Women's Junior World Championships

VM i håndbold
Etableret i 1977
Kvindehåndbold
Justified

Justified et album udgivet af Justin Timberlake i 2002. Justified er Timberlakes første soloalbum, efter bruddet med *NSYNC. 

Albummet vandt to Grammy Awards i 2004 og bl.a. Janet Jackson og Pharrell Williams gæsteoptræder på CD'en. 

Sangen "I'm Lovin' It" var også skrevet til albummet, men blev kasseret. Sangen blev senere købt af McDonalds og brugt i markedsføringskampagner. Den blev desuden albummets femte single. De fire første var "Like I Love You", "Cry Me a River", "Rock Your Body" og "Señorita".

Salgstal 
Danmark: Dobbelt platin 
USA: Tredobbelt platin 
United Kingdom: Seksdobbelt platin

Spor

Kilder 

Justin Timberlake-album
Album fra 2002
Church of Love

Chuch of Love er en dansk valgmenighed under Folkekirken i Vissenbjerg på Fyn, som ledes af Pastor Massoud Fouroozandeh. Kirken består primært af iranske konvertitter og afholder gudstjenester på farsi. Kirken har været meget omtalt i medierne pga. dens aktive missionsarbejde indenfor muslimskekredse og pga. Massoud Fouroozandeh personlige beretning i bogen ”Den forbudte frelse” om et liv som rettroende muslim og til kristen i Danmark.

Kirken afholder gudstjenester i Århus, Odense og København.

Kilder 
Massoud Fouroozandeh ”Den forbudte frelse”

Links 
 Church of Loves hjemmeside

Kirkesamfund
Frimenigheder
Kirker i Odense
Massoud Fouroozandeh

Massoud Fouroozandeh (født 1970) er uddannet cand.theol. fra Århus Universitet i 2010 og daglig præst i valgmenigheden Church of Love. Han flygtede i 1986 fra Iran for at undgå militærtjeneste og konverterede senere til kristendommen. Han har indtil videre udgivet bøgerne "Den forbudte frelse", "Islam og Kristendom, ligheder og forskelle", "Global Jihad", "Moskeernes mange ansigter", "Den forbudte dåb" og "Koranens dilemma - sociologisk".

Opvæksten og ankomst til Danmark 
Massouds far var meget religiøs og var en af arkitekterne til revolutionen i 1979, da ayatollah Khomeini, som faren senere blev sikkerhedschef for, kom til magten. Da muslimske Massoud var 15 år, flygtede han fra Iran i forbindelse med Iran-Irak-krigen, da det iranske præstestyre rekrutterede drenge helt ned til 12-13 år. Han flygtede så og landede til sidst i Danmark, hvor hans mor senere blev familiesammenført med ham. I Danmark konverterede Massoud til kristendommen og lever som kristen præst i Odense.

Trusler fra religiøse muslimer 
På grund af sit frafald fra islam, og fordi det i islam er en dødssynd at forlade troen, har Massoud fået trusler i så høj grad, at han er blevet tvunget til at flytte fra Vollsmose til en hemmelig adresse. Indtil 2015 havde han døbt over 600 muslimer, hvilket også har givet ham mange fjender. Han har oplevet overfald og går altid med en alarm i lommen.

Massoud mener, at chikane af kristne med mellemøstlig baggrund er et overset problem i Danmark, der især rammer de omkring 1000 nydanskere og asylsøgere, og han har udtalt, at: ”Situationen er blevet værre i takt med, at vi har fået flere konvertitter og samtidig flere flygtninge fra fundamentalistiske regimer,”

Kilder 

Præster fra Danmark
Personer der er konverteret til kristendommen
Faglitterære forfattere fra Iran
Faglitterære forfattere fra Danmark
Dansksprogede forfattere fra Danmark
Valentinian 3.

Valentinian III (2. juli 419 – 16. marts 455) var romersk kejser i vest fra 425 til 455. Under hans regeringsperiode blev hele den romerske verden angrebet af hunnere, anført af Attila, fra øst.

Kejsere fra Romerriget
Kristian Tellerup

Kristian Tellerup (født 7. januar 1947) er forfatter og forlægger.

Kristian Tellerup er uddannet lærer og har undervist på københavnske skoler og fungeret som skolebibliotekar. Han startede sit eget forlag, Forlaget Tellerup, for at udgive sin debutbog Preben Ræv i 1972, da de eksisterende forlag ikke viste interesse for den.

Bibliografi 

 Preben Ræv, 1972. Børnebog.
 Et år med Rasmus, 1973. Børnebog.
 Mini-Minos, 1974. Børnebog.
 Mere om Mini-Minos, 1974. Børnebog.
 Mini-Minos henter hjælp, 1975. Børnebog.
 Jens på cykeltur, 1975. Børnebog.
 Mini-Minos i byen, 1975. Børnebog.
 Tilfældet Johnny, 1976. Ungdomsbog.
 En dans med Kamma, 1977. Ungdomsbog.
 En oplevelse for livet, 1977. Ungdomsbog.
 Det dages vel søstre, 1979. Ungdomsbog.
 David og Saul, 1979. Børnebog.
 David – Israels konge, 1979. Børnebog.
 Ali Baba og de 40 røvere, 1979. Børnebog.
 Hamans hævn, 1980. Børnebog.
 Mini-Minos og sælerne, 1981. Børnebog.

Børnebogsforfattere fra Danmark
Dansksprogede forfattere fra Danmark
Ambitus

Ambitus er et musikteoretisk ord for at beskrive toneomfang.Der er to hovedområder:
Et instruments ambitus
En melodis ambitus

Et instruments ambitus kaldes også dets register og beskriver altså, hvilket toneomfang det er muligt at spille på det pågældende instrument. På instrumenter af samme type kan ambitus dog godt variere en smule af forskellige grunde.
En melodis ambitus er fra den dybeste tone (bundtone), der benyttes i en melodi, til den højeste (højtone). I ældre klassisk musik brugte man meget c-nøglen i forskellige positioner. Dette var et hensyn, der blev taget til den udøvende, således at melodiens ambitus kunne passe inden for nodelinjerne, og man derfor ikke skulle benytte nogen/for mange hjælpelinjer.

Musikteori
Bjørn Eidsvåg

Bjørn Eidsvåg (født 1954 i Sauda, Norge) er en norsk musiker. Han er uddannet cand.theol., men har siden 1971 optrådt med sine sange på norsk, og hans plader havde i 2004 nået et samlet salgstal på 1,1 mio. eksemplarer. Eidsvåg brød for alvor igennem som kunster i Danmark, da han lavede en nyindspilning af sin sang "Skyfri Himmel" i duet med den danske sangerinde Karen Busck.

Eksterne henvisninger 
 

Musikere fra Norge
Oscaruddelingen 2007

Oscaruddelingen 2007 var den 79. oscaruddeling, hvor de bedste film fra 2006 blev æret med en oscarstatuette. Prisceremonien fandt sted 25. februar 2007 og blev for sjette gang afholdt i Kodak Theatre (nu Dolby Theatre) i Hollywood. Ellen DeGeneres var vært for første gang. Det var 32. gang at ABC stod for udsendelsen i USA. I Danmark blev programmet vist på TV 2 Film, der havde overtaget de danske tv-rettigheder fra DR2. Hans Pilgaard var studievært. 

To danske film fra 2006 var nomineret til en oscar: Susanne Biers Efter brylluppet i kategorien Bedste udenlandske film og Søren Pilmark og Kim Magnussons Helmer & Søn i kategorien Bedste kortfilm. Ingen af dem vandt.

Prisoverrækkere og optrædende 
Daniel Craig og Nicole Kidman – Bedste scenografi
Maggie Gyllenhaal – Vinderne af de tekniske priser
Will Ferrell, Jack Black, John C. Reilly – Bedste makeup
Abigail Breslin og Jaden Smith – Bedste korte animationsfilm og Bedste korte dokumentar
Steve Carell og Greg Kinnear – Bedste lyd
Jessica Biel og James McAvoy – Bedste lydredigering
Rachel Weisz – Bedste mandlige birolle
Al Gore and Leonardo DiCaprio – information om akademiets miljøpolitik
Cameron Diaz – Bedste animationsfilm
Ben Affleck – indledning til montage om forfattere, redigeret af Nancy Meyers
Helen Mirren og Tom Hanks – Bedste filmatisering
Emily Blunt og Anne Hathaway – Bedste kostumer
Tom Cruise – Jean Hersholt Humanitarian Award
Gwyneth Paltrow – Bedste fotografering
Naomi Watts og Robert Downey Jr. – Bedste visuelle effekter
Catherine Deneuve og Ken Watanabe – indledning til montage om tidligere vindere af bedste udenlandske film, redigeret af Giuseppe Tornatore
Clive Owen og Cate Blanchett – Bedste udenlandske film
George Clooney – Bedste kvindelige birolle
Eva Green og Gael García Bernal – Bedste korte dokumentar
Jerry Seinfeld – Bedste dokumentar
Clint Eastwood – Æres-Oscar til Ennio Morricone for hans mange filmtemaer
Hugh Jackman og Penélope Cruz – Bedste musik
Formand for filmakademiet Sid Ganis talte om akademiets filmbevarelses- og undervisningsprogrammer 
Tobey Maguire og Kirsten Dunst – Bedste manuskript
Jennifer Lopez – Indledning til optræden af Dreamgirls
Queen Latifah og John Travolta – Bedste sang
Will Smith – Indledning til montage af film med emner om amerikansk politik såvel som immigration og kulturel forskellighed, redigeret af Michael Mann
Kate Winslet – Bedste redigering
Jodie Foster – Indledning til mindemontagen over afdøde filmfolk 
Philip Seymour Hoffman – Bedste kvindelige hovedrolle
Reese Witherspoon – Bedste mandlige hovedrolle
Francis Ford Coppola, George Lucas, Steven Spielberg – Bedste instruktør
Jack Nicholson og Diane Keaton – Årets bedste film

Optrædende 

Celine Dion
Randy Newman
James Taylor
Melissa Etheridge
Jennifer Hudson
Beyoncé Knowles
Keith Robinson
Anika Noni Rose

Nominerede og vindere

Film

Kortfilm

Scenografi, kostumer og makeup

Ærespriser

Film med mere end én nominering

Flest vundne Oscarstatuetter 
Fire
The Departed
Tre
Pans labyrint
To
En ubekvem sandhed
Dreamgirls
Little Miss Sunshine

Eksterne henvisninger 
Officiel hjemmeside for den 79. oscaruddeling 
TV 2s side 

2007
Kultur i 2007
Bruce Nauman

Bruce Nauman (født 6. december 1941 i Fort Wayne, Indiana, USA) er en amerikansk kunstner. Han spænder vidt lige fra skulptør, fotograf og videokunstner til tegninger og performancekunstner.

Referencer

Kilder/henvisninger 

 om Bruce Nauman
 Bruce Nauman på Tate 
 Bruce Nauman på artfacts 
 

Kunstnere fra USA
Personer fra Fort Wayne, Indiana
Marienlyst (herregård)

Marienlyst er udskilt som en Parcel fra hovedgården Iselingen i 1787. Gården ligger ved Storstrømskysten sydøst for Vordingborg. Hovedbygningen er opført i 1800 og er ombygget i 1873-1874

Marienlyst Gods er på 414 hektar med Bakkegård

Ejere af Marienlyst 

 (1787-1793) Christian Frederik E. Rantzau
 (1793-1803) Marie Margrethe Classen gift (1) Rantzau (2) Iselin
 (1803-1804) Jens Lind
 (1804) H. H. P. Reiersen
 (1804-1810) Peder Bech / Ivar Qvistgaard / Hans Wassard / Just Michael Aagaard
 (1810-1835) Hans Wassard
 (1835-1864) Morten Munk Wassard
 (1864-1898) Hans Mathias Wassard
 (1898-1929) Augusta Ringberg gift Wassard
 (1929-1954) Morten Mathias Wassard 
 (1954-1979) Mogens Mathias Wassard
 (1979-1990) Hans Mathias Munk Wassard/Mogens Mathias Wassard
 (1990-2019) Hans Mathias Munk Wassard
(2019- )        Hans Mathias Munk Wassard / Esther Marie Wassard

J. P. Trap: Danmark 5.udgave, Kraks Landbrug

Herregårde i Vordingborg Kommune
Herregårde i Præstø Amt
Forlaget Tellerup

Forlaget Tellerup er grundlagt i 1972 af Kristian Tellerup og udgiver primært børne- og ungdomsbøger. Forlaget udgiver desuden lydbøger under navnet FOXVOX, det tidligere Tellerup AV.

Eksterne henvisninger 
 Forlaget Tellerup 
 FOXVOX 

Tellerup, Forlaget
Tellerup, Forlaget
MitKBH

mitKBH var en brugerdrevet guide til København. Det er københavnerne selv, der skriver anmeldelserne af butikker, barer, cafeer, spisesteder, parkbænke osv. 

Guiden er udarbejdet som et fritidsprojekt af en gruppe unge københavnere.

Historik 
Arbejdet med guiden gik i gang ultimo 2005.

Guiden har været i luften siden oktober 2006.

Den åbnede imidlertid først officielt med en lanceringsfest 30. november 2006

I februar 2007 vandt mitKBH IT-universitets og Computerworlds Webchamp – særpris for kulturel, æstetisk eller teknologisk nytænkning

Omkring 2012 lukkede siden.

Ekstern henvisning 

 mitKBHs hjemmeside

Virksomheder i København
Radarhorisont

Radarhorisonten er den afstand fra en radar, hvor radaren 'ser' horisonten. Jo længere ude bag horisonten, jo højere oppe skal fly være for at kunne detekteres. De større søgeradarer kigger længere ud end radarhorisonten, men kan af gode grunde ikke se de lavtgående fly. Dette kan udnyttes af fly, der ikke vil opdages i forbindelse med f.eks. kamphandlinger.

Under specielle vejrforhold kan radarstrålerne dog afbøjes, således at radaren kan se lavtgående fly længere ude end den teoretiske radarhorisont, men denne effekt kan af gode grunde ikke udnyttes udover når vejret tillader det.

Radarhorisonten beregnes på samme måde som kimingen, og formlen kaldes også ofte for kimingsformlen:

Synsafstand i kilometer =, hvor h = højden over jorden i meter.

Navigation
Radarteknik
Luftfart
Røvtur på 1. klasse

Røvtur på 1. klasse alternativt Til lands, til vands og i luften er en amerikansk komedie fra 1987, skrevet og instrueret af John Hughes og med Steve Martin og John Candy i hovedrollerne.

Handling 
Den pylrede og lidt snobbede Neal Page (Steve Martin) er på vej hjem fra et forretningsmøde i New York til Chicago, hvor han skal fejre thanksgiving med familien, men dette viser sig være lettere sagt end gjort, i flyveren møder han den snakkesalige, venlige men uheldige Del Griffith (John Candy) der lever af at sælge badeforhængsringe som øreringe, han er også på vej til Chicago.

Ekstern henvisning 
 

Amerikanske film fra 1987

Komediefilm fra USA
Film instrueret af John Hughes
Londonprotokollerne

Londonprotokollerne er to internationale aftaler fra hhv. 1850 og 1852, der tilsammen udgør en fredsaftale efter Treårskrigen og afgjorde Slesvig og Holstens relation til det danske monarki. Den forhindrede de nationalliberale i at gennemføre deres krigsmål: at forene alle danskere under junigrundloven.

Den første London-protokol blev undertegnet af de to tyske stormagter Preussen og Østrig den 2. august 1850.

Efter pres fra Rusland måtte de to tyske stormagter acceptere Den danske Helstats integritet som en europæisk nødvendighed.

Den anden London-protokol blev underskrevet af Storbritannien, Frankrig, Rusland, Preussen og Østrig den 8. maj 1852, samt ratificeret af Danmark og Sverige. Den fastslog, at det danske monarki bestod af Kongeriget Danmark med hertugdømmerne Slesvig, Holsten og Lauenborg, og at prins Christian af Glücksborg skulle arve den danske trone. Denne protokol forudsatte en ændring af Tronfølgeloven, som blev gennemført af Rigsdagen.
 
Efter russisk pres bestemtes, at Junigrundloven fortsat kun måtte gælde i kongeriget. Styreformen i hertugdømmerne skulle fortsat være enevælde. De tyske stormagter fik indføjet bestemmelsen om, at Slesvig ikke måtte knyttes nærmere til Danmark end Holsten. Stormagterne fik dermed direkte indflydelse på indre danske anliggender.

Treårskrigen
Danske fredsaftaler
Begivenheder i 1850
Begivenheder i 1852
Danmark i 1800-tallet
Slesvig-Holstens historie
Ea (pigenavn)

Ea er et pigenavn der stammer fra latin og betyder hun. Pr. 2021 er der 1860 danskere, der bærer navnet ifølge Danmarks Statistik.

Navnet anvendt i fiktion 
Ea er en person i Josefine Ottesens børnebog Eventyret om fjeren og rosen.

Noter 

Pigenavne